วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
13 มิ.ย. 2559

วิเคราะห์ตลาดภาคบ่าย
ภาครวมตลาดภาคเช้า
ดัชนี SET ช่วงเช้าปิดลบ 1,417.99 (-11.22 จุด,-0.79%) กรอบ 1,414 – 1,421 มูลค่าการซื้อขายหนาแน่น 26,188 ลบ. เรียงลำดับมูลค่าการซื้อขายรายกลุ่ม ICT ENERG BANK COMM PROP PETRO TRANS CONMAT  ตามลำดับ. ตลาดภูมิภาค [Nikkei225 -3.12%][KOSPI -1.90%][IDX -0.50%][Hang Seng -2.42%][TAIEX -2.06%] โดย SET index และตลาดหุ้นในภูมิภาคส่วนใหญ่ เคลื่อนไหวแดนลบ จากปัจจัยด้านราคาน้ำมันดิบที่ปรับตัวลดลงแรง หลังมีรายงานเปิดเผยว่า จำนวนแท่นขุดเจาะน้ำมันที่ใช้งานในสหรัฐเพิ่มขึ้นในสัปดาห์ที่แล้ว สะท้อนการผลิตน้ำมันในสหรัฐมีแนวโน้มสูงขึ้น ผสาน นักลงทุนส่วนหนึ่ง ยังคงรอความชัดเจน เรื่องการลงประชามติของชาวอังกฤษที่จะตัดสินใจว่าจะออกจากสหภาพยุโรป (Brexit) หรือไม่ในวันที่ 23 มิ.ย.นี้ พร้อมทั้ง การประชุมธนาคารกลางสหรัฐที่จะจัดขึ้นในวันที่ 14-15 มิ.ย. นี้
 
IMPACT (+) JAS  SSC  THAI  SUPER  MAJOR  CHG  THANI  TASCO  PACE  GUNKUL  THCOM  MC  PB  SMK
IMPACT (-) PTT  KBANK  PTTEP  SCB  CPALL  CPN  BAY  BBL  DELTA  KTB  SCC  MINT  TOP  IEC  GLOW
 
แนวโน้มตลาดและหุ้นที่น่าสนใจ
SET ปิดภาคเช้า 1417.99 (-11.22 จุด,-0.79%)
ปรับตัวลงทดสอบแนวรับที่ 1,415 จุด ซื้อระยะสั้นแนวรับ แนวต้าน 1,450 จุด
SET ยังปรับตัวอยู่ในกรอบขาขึ้น อย่างไรก็ตามยังไม่สามารถผ่านแนวต้าน 1,450 จุด และปรับตัวลงต่อเนื่องจากสัปดาห์ที่ผ่านมาพร้อมแท่งเทียนลักษณะ Falling window แสดงถึงการเทขายทำกำไรอย่างต่อเนื่อง แนวรับ 1,412 และ 1,400 จุด / แนวต้านหลัก 1,450 จุด
 
ADVANC (ราคาปิดภาคเช้า 161.5)
ซื้อระยะสั้น ราคามีแนวโน้มยืนแนวรับที่ 160B เป็นสัญญาณซื้อที่แนวรับ
ระดับราคาสามารถยืนเหนือแนวรับเดิมที่แนว 160B ในช่วงเช้า ซึ่งเป็นแนวรับร่วมกับเส้น EMA 25 วัน ประกอบกับมีปริมาณการซื้อขายที่ลดลงชัดเป็นสัญญาณแสดงให้เห็นถึงการพักตัวเพื่อสร้างฐานที่จะทำราคาขึ้นไปต่อ ซึ่งมีแนวต้านล่าสุดอยู่ที่ 167B ราคาเป้าหมายที่ 170B
 
JST (ราคาปิดภาคเช้า 1.46B)
ซื้อเมื่อผ่านและยืนเหนือแนวต้าน 1.48B
ระยะสั้นราคายืนเหนือแนวรับ EMA(5,10,20) และ มีการทดสอบแนวต้านที่ 1.48B อยู่ 2 ครั้ง แต่ยังไม่สามารถยืนเหนือระดับดังกล่าวได้ ในระยะสั้น หากราคามีการเบรคแนวต้าน 1.48B จะเป็นสัญญาณซื้อ ราคาเป้าหมายอยู่ที่ 1.52B และ1.60B ตามลำดับ